สวัสดีค่ะ อยากสอบถามว่า วันที่ 13 ธันวา ใส่ห่วงคุมกำเนิด วันนี้ก็เป็นวันที่ 3 หลังจากใส่ห่วงก็ยังคงปวดท้องน้อยอยู่ ต้องใช้ระยะเวลากี่วันหรอคะ ถึงจะหายปวด แล้วเราสามารถใช้ชีวิตประจำวันได้ตามปกติหรือเปล่าคะ เช่น วิ่ง กระโดด ออกกำลังกาย
สวัสดีค่ะ ห่วงอนามัย หรือห่วงคุมกำเนิดเป็นวิธีคุมกำเนิดที่ช่วยป้องกันการตั้งครรภ์ได้อย่างมีประสิทธิภาพดีวิธีหนึ่ง ห่วงอนามัยต้องใส่โดยแพทย์หรือพยาบาลผู้เชี่ยวชาญเท่านั้น โดยแพทย์อาจแนะนำให้รับประทานยาบรรเทาอาการปวด เช่น ยาไอบูโพรเฟน ในช่วง 2-3 ชั่วโมงก่อนเริ่มขั้นตอนการใส่ เพราะการใส่ห่วงอนามัยอาจทำให้เกิดอาการปวดเกร็งที่ท้องร่วมด้วยได้โดยปกติแล้วการใส่ห่วงอนามัยจะไม่ทำให้รู้สึกระคายเคืองแต่อย่างใดค่ะ แต่อาจมีเลือดออกทางช่องคลอดกะปริบกะปรอยหรือรู้สึกไม่สบายตัวในช่วงสัปดาห์แรก ๆ ได้ ซึ่งอาการจะค่อยๆทุเลาไปเองภายในประมาณ 1 สัปดาห์ หลังจากนั้นสามารถทำกิจวัตรประจำวันได้ตามปกติถ้าเลย 1 สัปดาห์แรกไปแล้วยังมีอาการปวดมาก เลือดออกเยอะจากช่องคลอด หรือควรตรวจดูว่ายังมีเชือกอยู่ภายในช่องคลอดหรือไม่ หากสงสัยว่าห่วงอนามัยหลุดไปหรือเคลื่อนตัวออกตำแหน่ง ควรรีบไปพบแพทย์ค่ะ